Sataman Krouwi

Guitar Cranes
2024-03-23 21:00 - 23:59 (Europe/Helsinki) | Sataman Krouwi, Rantabulevardi 10, Kemi, 94100, Suomi
Kemiläinen surf/rautalanka/bluesrock musiikkia esittävä energinen livebändi!

Juha Kiuttu, kitara, laulu
Max Kultalahti, kitara
Lari Heikka,basso,kontra,taustalaulut
Jukka Ruonala, rummut

P2's Banquet & Burlesque show
2024-03-16 21:00 - 23:59
Kemissä revontulet loistavat villeissä rytmeissä, kun P2’s Banquet yhtyeen Lapinkiertueen päätösbileet rokataan Sataman Krouwissa lauantaina 16.3.
Nämä kokeneet etelän rokkarit tuovat tuvan täydeltä iloa, tanssia ja yhteislaulua moneen makuun toimivilla biisivalinnoillaan sekä ennen kaikkea elämyksen jokaiselle viihteen ystävälle.
Eikä siinä vielä kaikki. Illan menussa tarjoillaan myös päivän erikoisuutena kaksi sykähdyttävää burleskitaitelijaa, joista kumpikin ovat tuttuja P2’s Banquetin edellisiltä kiertueilta. Eikä suinkaan pelkästään alkupaloina tai jälkiruokana, vaan ikimuistoisina herkkupaloina show’n tiimellyksessä. Niin soolonumeroillaan, kuin myös käsittämättömän hyvin yhteen sulautuneina ja käsikirjoittamattomilla improesityksillä yhtyeen kanssa. Perämeren Vegasista eli Kemistä saapuu hämmästyttävä Lapin lumoojatar Fae Nyx. Suomen Ateenasta, joka sattumoisin tunnetaan myös nimellä Jyväskylä, paikalle viilettää ihastuttava duracelpupu ja todellinen burleskiviihteen ammattilainen Rosetta Sweet.
Luvassa on siis koko illan show, joka viihdyttää, koskettaa, riemastuttaa, kutittelee, hämmästyttää ja saattaa jopa järkyttääkin, mutta juurikin sopivalla tavalla. Tätä kokemusta et unohda, etkä varmasti halua jättää välistä.
Showtime n. klo 21.00 Liput 10 €
Olit sitten bilevaihde silmässä tai nauttimassa vain hyvästä musiikista sekä meiningistä – sinun viihtymisestäsi huolehtii P2’s Banquet. Kun erinomaisista keikoistaan tunnettu P2 & Kimi$ tuli tiensä päähän toisen jäsenen eläköitymisen myötä, yhtyeen keulahahmolle ja ”kolmantena pyöränä” vierailleelle Badfellas -yhtyeen Arska Toivoselle jäi ”huutava nälkä” jatkaa ihmisten viihdyttämistä ympäri Suomea. Kovista vaatimuksista huolimatta kaksikon rinnalle löytyi monitaituri yllättävän läheltä ja helposti. Chainbone –yhtyeen soolokitaristi, Vesa Hervanto, ilmoittautui koesoittoon ja heti ensimmäisistä treeneistä lähtien oli selvää, että P2’s Banquet oli löytänyt lopullisen muotonsa. P2’s Banquet viihdyttää kaikkia elävän musiikin ystäviä monipuolisella ohjelmistollaan ja mukaansa tempaavalla esiintymisellään. Lähes loputtomalta biisilistalta löytyy tunnettuja kappaleita rockin, popin, kantrin ja irkkumusiikin saralta.
Linkit:
https://www.facebook.com/p2sbanquet
IG: p2sbanquet
Promovideo: https://youtu.be/RlgzcmLiEmk

facebook.com/FaeNyxBurlesque
IG: @miladyfaenyx

https://sweetsburlesque.fi/
facebook.com/Rosetta.Sweet.Burlesque/
IG: @rosettasweetburlesque
www.badnewmusic.com
